# NEF logo liten.JPG

# Mål for Norges Eiendomsmeglerforbund 2020 – 2022

**Visjon:**

Norges Eiendomsmeglerforbunds visjon er å organisere alle landets eiendomsmeglere for å sikre en trygg bolighandel og bransjens selvstendige bærekraft.

**Hovedmål:**

* NEF skal arbeide for å styrke medlemmenes rolle ved kjøp, salg og utleie av eiendom i Norge.
* NEF skal kontinuerlig arbeide for en eiendomsmeglingsbransje som har høy faglig kompetanse og god yrkesetikk.
* NEF skal arbeide for forutsigbare og gode rammevilkår for medlemmene.
* NEF skal arbeide for trygg bolighandel uavhengig av leverandør og type tjeneste.
* NEF skal synliggjøre verdiskapningen ved god eiendomsmegling.
* NEF skal arbeide for å fremheve MNEF-tittelen som et kvalitetsstempel, som gir forbrukerne merverdi.

**Delmål:**

Meglerrollen:

* NEF skal arbeide for at medlemmenes rolle som mellommann og rådgiver videreutvikles og blir mer fremtredende.
* NEF skal bidra til at medlemmene opptrer etisk og i samsvar med god meglerskikk.
* NEF skal arbeide for å styrke fagansvarliges rolle.
* NEF skal arbeide for at de som fratas eiendomsmeglerbrev eller tillatelse til å være ansvarlig megler, skal fratas retten til å utføre alle arbeidsoppgaver som er underlagt eiendomsmeglingsloven.

Utdanning:

* NEF skal tilby kvalitetskurs og være den foretrukne kursleverandør i bransjen.
* NEF skal arbeide for å heve kvalitetskravene til obligatorisk etterutdanning.
* NEF skal arbeide for høy kvalitet og praksismuligheter ved de ulike studieinstitusjonene.
* NEF skal arbeide for at det blir krav om vandelsattest også for fullmektiger og medhjelpere.
* NEF skal arbeide for at det innføres obligatorisk etterutdanning for eiendomsmeglerfullmektiger, fra og med to år etter endt utdanning.

Studenter og unge i bransjen:

* NEF skal involvere studentene i forbundets arbeid og møte dem regelmessig i kontaktmøter med studiestedene og på egne studentarrangementer.
* NEF skal arbeide for at det er høy kvalitet på opplæringen til eiendomsmeglerfullmektigene.
* NEF skal tilby studentmedlemsskap på attraktive vilkår og motivere til fullverdig medlemskap etter endt studie.
* NEF skal arbeide for at det etableres en bransjestandard for opplæring av eiendomsmeglerfullmektiger.

Kommunikasjon:

* NEF skal være en etterspurt aktør i den boligpolitiske samfunnsdebatten.
* NEF skal opptre med tydelighet og integritet og bidra til økt forståelse og respekt for medlemmenes rolle og faglige kompetanse.
* NEF skal engasjere sine medlemmer gjennom god kommunikasjon.
* NEF skal styrke regional kommunikasjon gjennom lokalforeningslederne.
* NEF skal være et synlig bransjenettverk.

Politikk / Samfunnsansvar:

* NEF skal arbeide for at samfunnet etterspør eiendomsmeglernes kompetanse og tjenester.
* NEF skal ta en ledende posisjon i den boligpolitiske samfunnsdebatten på en måte som fremmer bransjens omdømme.
* NEF skal arbeide for å bevare den norske boligmodellen og et sosialt bærekraftig boligmarked.
* NEF skal arbeide for best mulig samsvar mellom pris og kvalitet på informasjon som leveres av forretningsførere og det offentlige.
* NEF skal utarbeide bærekraftsmål for forbundets virksomhet og bistå bransjen med å styrke fokus på bærekraft.

Teknologi:

* NEF skal arbeide for at eiendomsmeglerens rolle sikres i bruk av ny teknologi.
* NEF skal sikre at medlemmene holdes oppdatert på utviklingen innen eiendomsteknologi.

Trygg bolighandel:

* NEF skal arbeide for en tryggere bolighandelenved bruk av eiendomsmegler.
* NEF skal fremheve medlemmenes og forbrukernes interesser ved lovregulering og organisering av bolighandelen.
* NEF skal arbeide for at nybygg i større grad omsettes gjennom eiendomsmegler.

Bransjerelasjoner:

* NEF skal tilrettelegge for gode relasjoner mellom aktørene i bransjen.
* NEF skal arbeide for godt samarbeid med øvrige bransjeaktører.